Alaquàs exigeix amb un Ple als barracons del CP Ciutat de Cremona la imminent construcció del centre
13/05/2010

# Alaquàs exigeix amb un Ple als barracons del CP Ciutat de Cremona la imminent construcció del centre

*   13/05/2010
*   [Imprimir](#)
*   Compartir
*    https://www.alaquas.org/documento.asp?id\_do=12051

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F12051%2F0&title=Ajuntament%20d%27Alaqu%C3%A0s.%20Premsa.Alaqu%C3%A0s%20exigeix%20amb%20un%20Ple%20als%20barracons%20del%20CP%20Ciutat%20de%20Cremona%20la%20imminent%20construcci%C3%B3%20del%20centre)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/12051/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2010/2/12051/13052010img_6440_1_Form_4.jpg)](https://www.alaquas.org/ficheros/documentos/2010/2/12051/13052010img_6440_1_Form_10.jpg "<a href='https://www.alaquas.org/ficheros/documentos/2010/2/12051/13052010img_6440_1_Form_10.jpg' target=_blank><i class='fa fa-external-link' aria-hidden='true'></i>.Alaquàs exigeix amb un Ple als barracons del CP Ciutat de Cremona la imminent construcció del centre</a>")

L'Alcaldessa d'Alaquàs, Elvira García Campos, exigeix a la Conselleria d'Educació que complisca els seus compromissos, como sí ho ha fet l'Ajuntament

El Ple extraordinari de l'Ajuntament d'Alaquàs, celebrat als barracons del CP Ciutat de Cremona, ha exigit a la Conselleria d'Educació, com administració competent en exclusiva en matèria educativa, la imminent construcció del centre.

L' Alcaldessa d'Alaquàs, Elvira García Campos, ha reiterat que la pilota està en el sostre de la Conselleria d'Educació. "L'Ajuntament ha complit amb totes les exigències plantejades i ara li correspon a la Generalitat fer el mateix perquè els xiquets i xiquetes del CP Ciutat de Cremona tinguen les instal·lacions que mereixen", assenyala García.

La celebració d'aquest Ple s'afegeix a la resta d'accions reivindicatives posades en marxa en els últims mesos per l'Ajuntament d'Alaquàs i la comunitat educativa del centre, per tal de denunciar l'estat de les instal·lacions d'aquest col·legi que ve demanant la construcció definitiva d'aquest centre d'ensenyament des de fa tres anys.

La passada setmana, l'AMPA del col·legi es va concentrar a l'Ajuntament d'Alaquàs on van ser rebuts per l'Alcaldessa d'Alaquàs, Elvira García Campos. La primera edil va llegir un manifest amb el qual l'Ajuntament recolza i torna a fer seues totes les reivindicacions manifestades per l'AMPA del C.P. Ciutat de Cremona, com a legal representant del conjunt de pares i mares del centre, així com els acords adoptats en aquest sentit per la Direcció del Centre.

L'Ajuntament d'Alaquàs ha reafirmat a més el seu compromís de participar activament en les accions i mobilitzacions organitzades per l'AMPA, que tinguen com a objectiu la denúncia de l'actual situació i l'exigència a la Conselleria d'Educació de la construcció del C.P. Ciutat de Cremona.

Durant aquest curs, l'estat de les instal·lacions ha obligat a suspendre les classes dues vegades pels desperfectes causats per la pluja i el vent. L'Ajuntament ha presentat també diversos escrits manifestant al Conseller Alejandro Font de Mora les necessitats d'aquesta comunitat educativa.